ai4bharat/Pralekha huggingface dataset:
शिक्षण मंत्रालय
अखिल भारतीय शिक्षा समागम 2023 परिषदेचा समारोप; केंद्रीय शिक्षण मंत्री धर्मेंद्र प्रधान यांनी केले समारोपाचे भाषण
भारताला ज्ञानाधारीत महासत्ता बनवण्यासाठी राष्ट्रीय शिक्षण धोरण राबवण्याकरता, शिक्षण परिवार वचनबद्ध - धर्मेंद्र प्रधान
सुमारे 3000 शिक्षणतज्ञ आणि इतर तज्ञ, संकल्पनेवर आधारीत 16 सत्रांमध्ये राहिले उपस्थित; राष्ट्रीय शिक्षण धोरण 2020 नुसार शैक्षणिक सुधारणा घडवून आणण्याच्या दृष्टीने योग्य अशा उपाययोजना आणि कल्पनांची केली देवाणघेवाण
भारताला समन्यायी आणि ज्ञानवान समाज बनवण्यासाठी एकत्रितपणे काम करण्याच्या शिक्षणतज्ञांनी केलेल्या संकल्पासह, अखिल भारतीय शिक्षा समागम  2023 या परिषदेचा आज समारोप झाला.
केंद्रीय शिक्षण मंत्री धर्मेंद्र प्रधान यांनी प्रमुख पाहुणे म्हणून समारोपाचे भाषण केले. केंद्रीय शिक्षण राज्यमंत्री अन्नपूर्णा देवी, डॉक्टर सुभाष सरकार आणि डॉक्टर राजकुमार रंजन सिंग हे सुद्धा समारोप्रसंगी उपस्थित होते.
भारताला ज्ञानाधारीत महासत्ता बनवण्यासाठी राष्ट्रीय शिक्षण धोरण राबवण्याकरता, शिक्षण परिवार वचनबद्ध आहे, असे केंद्रीय शिक्षण मंत्री धर्मेंद्र प्रधान यांनी समारोपसत्राला संबोधित करताना सांगितले. भविष्याचा दृष्टीने सज्ज राहण्यासाठी प्रत्येकाने भारतीय भाषांमध्ये पारंगत होण्याचा विचार केला पाहिजे असे प्रधान म्हणाले. एन सी एफ अर्थात नॅशनल क्युरीकुलम फ्रेमवर्क, म्हणजेच राष्ट्रीय अभ्यासक्रम आराखड्याची मार्गदर्शक तत्वे पाठ्यपुस्तकांमधून उमटवण्याची जबाबदारी आपल्या सर्वांची असून, सर्व शैक्षणिक संस्था आणि कौशल्य प्रदात्या संस्थांनी यासाठी मन लावून, रस घेऊन काम करायला हवे असेही त्यांनी सांगितले. युवा वर्गामध्ये क्षमता निर्मिती करणे आणि महाविद्यालयीन कारभार परिणामकारकपणे राबवण्याच्या दृष्टीने सातत्याने प्रयत्न होत राहतील हे पहायला हवे, यावरही त्यांनी भर दिला.
या कार्यक्रमातून, भारताचा सन्मान, भारताची काही करुन दाखवण्याची वेळ आणि भविष्याच्या दृष्टीने सज्ज कर्मचारीबळ या बाबींचा पाठपुरावा झाला, असे डॉ. राजकुमार रंजन सिंग यांनी यावेळी बोलताना ठामपणे विषद केले.
शैक्षणिक आव्हानांना तोंड देण्यात आणि आकांक्षा पूर्ण करण्यात असलेल्या, राष्ट्रीय शैक्षणिक धोरण 2020 च्या महत्त्वावर, डॉ. सुभाष सरकार यांनी प्रकाश टाकला.
नवीन शक्यता आणि संधींची भूमी म्हणून जग भारताकडे पाहत आहे, असे अन्नपूर्णा देवी यांनी सांगितले.
शालेय शिक्षण, उच्च शिक्षण आणि कौशल्य शिक्षण या संकल्पनांवर आधारित 16 सत्रे, या दोन दिवसांच्या परिषदेमध्ये झाली आणि त्यामध्ये शिक्षणतज्ञांनी भाग घेतला. शिक्षणतज्ञां व्यतिरिक्त, संशोधक, धोरणकर्ते, नियामक, उद्योग तज्ञ आणि उद्योजक, केंद्र -राज्य -केंद्रशासित प्रदेशांमधील सरकारी अधिकारी यांचाही सहभागींमध्ये समावेश होता.
राष्ट्रीय शिक्षण धोरण 2020 च्या अंमलबजावणीसाठी विचारमंथन करणे आणि विविध पद्धती-दृष्टिकोन मांडणे, पुढील कृती आराखडा आणि अंमलबजावणीसाठीची धोरणे प्रभावीपणे सुस्पष्ट करणे, ज्ञानाची देवाणघेवाण वाढवणे, आव्हानांवर चर्चा करणे, राष्ट्रीय शिक्षण धोरण 2020 च्या परिणामकारक, सुरळीत आणि वेळेवर अंमलबजावणीसाठी सर्व भागधारकांना एकत्र येण्याकरता, त्यांचे जाळे तयार करण्याकरता एक सामायिक व्यासपीठ प्रदान करणे, आणि राष्ट्रीय शिक्षण धोरण 2020 च्या अंमलबजावणीच्या सर्वोत्तम पद्धतींवर काळजीपूर्वक विचार करून त्यांचे आदान प्रदान करणे, हे या परिषदेचे उद्देश होते.
परिषदेच्या या दोन दिवसांदरम्यान, उच्च शिक्षण, शालेय शिक्षण आणि कौशल्य यांसारख्या विविध क्षेत्रांचा समावेश असलेल्या एकूण 106 महत्त्वपूर्ण सामंजस्य करारांवर स्वाक्षऱ्या झाल्या.
आरोग्य आणि कुटुंब कल्याण मंत्रालय
लसीकरण उत्सवाच्या चौथ्या दिवशी भारताचे एकूण लसीकरण 11 कोटीच्या पुढे गेले, गेल्या 24 तासांत 26 लाखांहून अधिक मात्रा देण्यात आल्या
गेल्या 24 तासांत 14 लाख चाचण्यांसह आतापर्यन्त एकूण 26 कोटीहून अधिक चाचण्या घेण्यात आल्या
नवीन रुग्णांपैकी 82% रुग्ण 10 राज्यांमधील आहेत
लस उत्सवाच्या चौथ्या दिवशी देशभरात देण्यात आलेल्या कोविड प्रतिबंधक लसींच्या एकूण मात्रांची संख्या आज 11 कोटीच्या पुढे गेली आहे.
आज सकाळी 7 वाजेपर्यंत मिळालेल्या अहवालानुसार आतापर्यन्त 16,53,488 सत्रांद्वारे एकूण 11,11,79,578 लसीच्या मात्रा देण्यात आल्या आहेत.
एकूण लसीकरण लाभार्थ्यांमध्ये 90,48,686 एचसीडब्ल्यू , 55,81,072 एचसीडब्ल्यू , 1,01,36,430 एफएलडब्ल्यू  आणि 50,10,773 एफएलडब्ल्यू ,,60 वर्षांपेक्षा अधिक वयाचे पहिली मात्रा घेतलेले 4,24,66,354 लाभार्थी 24,67,484 दुसरी मात्रा घेतलेले लाभार्थी तर 45 ते 60 वर्षे वयोगटातील 3,56,50,444 आणि 8,18,335 आहेत.
देशात आतापर्यंत देण्यात आलेल्या एकूण मात्रांपैकी 60.16% मात्रा आठ राज्यांमध्ये देण्यात आल्या आहेत.
गेल्या 24 तासांत लसीकरणाअंतर्गत 40 लाखांहून अधिक मात्रा देण्यात आल्या.
लसीकरण मोहिमेच्या  88 व्या दिवसापर्यंत 26,46,528 लसीच्या मात्रा देण्यात आल्या आहेत. त्यापैकी 22,58,910 लाभार्थ्यांना 44,643 सत्रांद्वारे पहिली मात्रा देण्यात आली आणि 3,87,618 लाभार्थ्यांना लसीची दुसरी मात्रा देण्यात आली.
कोविडवर नियंत्रण मिळवण्यासाठी देशात सुरु असलेल्या प्रयत्नांमध्ये आज आणखी एक महत्त्वाचा टप्पा गाठण्यात आला. देशात एकूण 26 कोटी चाचण्या करण्यात आल्या आहेत. अचूक आकडा 26,06,18,866 इतका आहे. गेल्या 24 तासात 14,11,758 चाचण्या घेण्यात आल्या आहेत. चाचणी क्षमता दररोज 15 लाख चाचण्यापर्यंत वाढवण्यात आली आहे.
भारतात दररोज नवीन रुग्णांची संख्या वाढतच आहे. गेल्या 24 तासांत 1,84,372 नवीन रुग्ण आढळले.
महाराष्ट्र, उत्तर प्रदेश, छत्तीसगड,दिल्ली,मध्य प्रदेश, कर्नाटक, केरळ , तामिळनाडू, गुजरात आणि राजस्थान या आठ राज्यांत कोविडच्या दैनंदिन नवीन रुग्णसंख्येत मोठ्या प्रमाणात वाढ झाली आहे. नवीन रुग्णांपैकी 82.04 टक्के रुग्ण या 8 राज्यांमधील आहेत.
महाराष्ट्रात काल दिवसभरात सर्वाधिक 60,212 रुग्ण आढळले. त्याखालोखाल उत्तर प्रदेशात 17,963 तर छत्तीसगडमध्ये 15,121 नवे रुग्ण आढळले आहेत.
सोळा राज्यांमध्ये दैनंदिन नवीन रुग्णसंख्येत वाढ होताना दिसून येत आहे.
भारताची एकूण सक्रिय रुग्णसंख्या 13,65,704 वर पोहोचली आहे. ती आता देशातील एकूण बाधित रुग्णसंख्येच्या 9.84 टक्के आहे. गेल्या 24 तासांत एकूण सक्रिय रुग्णसंख्येतून 1,01,006 रुग्णांची वाढ झाली आहे.
महाराष्ट्र, छत्तीसगड, उत्तर प्रदेश, कर्नाटक आणि केरळ या पाच राज्यांमध्ये भारताच्या एकूण सक्रिय रुग्णांपैकी 68.16% रुग्ण आहेत. देशातील एकूण सक्रिय रुग्णांपैकी एकट्या महाराष्ट्रात 43.54% रुग्ण आहेत .
आज भारतात बरे झालेल्या रुग्णांची एकूण संख्या 1,23,36,036 आहे. रुग्ण बरे होण्याचा राष्ट्रीय दर 88.92% आहे.
गेल्या 24 तासांत 82,339 रुग्ण बरे झाले आहेत.
खाली दिलेला आलेख गेल्या वर्षभरात भारताच्या सक्रिय आणि बरे झालेल्या रुग्णांचा कल दाखवतो.
गेल्या 24 तासांत 1,027 मृत्यूची नोंद झाली.
नवीन मृत्यूंमध्ये 86.08 टक्के मृत्यू दहा राज्यांमधील आहेत. महाराष्ट्रामध्ये सर्वाधिक 281 मृत्यूची नोंद झाली . छत्तीसगडमध्ये 156 मृत्यू झाले आहेत.
अकरा राज्ये / केंद्रशासित प्रदेशांनी गेल्या 24 तासांत एकही कोविड 19 मृत्यूची नोंद केलेली नाही. ही राज्ये आहेत- लडाख , दमण आणि दीव आणि दादरा नगर हवेली, त्रिपुरा, मेघालय , सिक्कीम, नागालँड , मिझोरम, मणिपूर , लक्षद्वीप , अंदमान आणि निकोबार बेटे आणि , अरुणाचल प्रदेश
राष्ट्रपती कार्यालय
गांबियाच्या संसदेत राष्ट्रपतींचे संबोधन
नवी दिल्ली, 1 ऑगस्ट 2019
राष्ट्रपती राम नाथ कोविंद यांनी गांबियाच्या संसदेला काल संबोधित केले.
भारत आणि आफ्रिका यांच्यासमोर विकासाची समान आव्हानं आहेत. उभय देशात व्यापार आणि गुंतवणूक संबंध वृद्धींगत होत आहे. 2017-18 मधे द्विपक्षीय व्यापार 62 अब्ज अमेरिकी डॉलर्स होता. भारत हा आफ्रिकेतला सर्वात मोठा पाचवा गुंतवणुकदार असल्याचे राष्ट्रपतींनी यावेळी सांगितले.
गांबियासमवेत असलेली भागीदारी भारत वाढवत आहे. गांबियाच्या प्राधान्यानुसार क्षमता वृद्धी, पायाभूत प्रकल्पांच्या अंमलबजावणीसाठी वित्तीय सहाय्य यासारख्या सामाजिक आणि आर्थिक प्रगतीसाठी भारत सहाय्य करत आहे. गांबियातल्या ग्रामीण विकास, कृषी, पिण्याचे पाणी, आरोग्य सुविधा यासाठी भारताने सवलतीच्या दरात 78.5 दशलक्ष अमेरिकी डॉलर्स कर्ज देऊ केले आहे. शिक्षण, कौशल्य विकासासाठी भारतात दरवर्षी गांबियाचे युवक दाखल होत असतात. गांबियात संस्था बांधणीसाठी भारत कटिबद्ध असल्याचे त्यांनी यावेळी सांगितले.
त्यानंतर राष्ट्रपतींनी भारतीय समुदायालाही संबोधित केले.
B.Gokhale/N.Chitale/P.Malandkar
(Visitor Counter : 142
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 22 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने काल 58 कोटींचा महत्त्वपूर्ण टप्पा पार केला.देशात गेल्या 24 तासांत लसीच्या 52,23,612 मात्रा देण्यात आल्या असून आज सकाळी 7 वाजेपर्यंत प्राप्त झालेल्या माहितीनुसार भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने  काल 58 कोटी 14 लाखांचा टप्पा पार केला. 64,39,411 लसीकरण सत्रांच्या आयोजनातून हे साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांच्या संख्येची गटनिहाय विभागणी खालीलप्रमाणे आहे:
|
|
HCWs
|
|
1st Dose
|
|
1,03,53,366
|
|
2nd Dose
|
|
82,10,206
|
|
FLWs
|
|
1st Dose
|
|
1,83,03,885
|
|
2nd Dose
|
|
1,25,60,909
|
|
Age Group 18-44 years
|
|
1st Dose
|
|
21,63,66,206
|
|
2nd Dose
|
|
1,93,27,127
|
|
Age Group 45-59 years
|
|
1st Dose
|
|
12,24,63,403
|
|
2nd Dose
|
|
4,87,01,565
|
|
Over 60 years
|
|
1st Dose
|
|
8,32,68,790
|
|
2nd Dose
|
|
4,19,33,920
|
|
Total
|
|
58,14,89,377
देशभरात कोविड-19 प्रतिबंधक लसीकरण मोहिमेचा वेग वाढवणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 38,487 रुग्ण कोविडमुक्त झाल्यामुळे  कोविडमधून बरे झालेल्यांची संख्या आता 3,16,36,469 झाली आहे.
परिणामी, भारताचा रोगमुक्ती दर सध्या 97.57% असून हा मार्च 2020 पासूनच्या सर्वात उच्चांकी पातळीवर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे गेले सलग 56 दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे.
गेल्या 24 तासांत, भारतात 30,948 नव्या कोविडग्रस्त रुग्णांची नोंद झाली.
कोविडमुक्त होणाऱ्यांची वाढत जाणारी संख्या आणि नव्याने बाधित होणाऱ्यांची कमी झालेली संख्या यांच्यामुळे देशातील सक्रीय कोविड रुग्णांची संख्या 3,53,398 झाली आहे, जी गेल्या 152 दिवसांतील सर्वात कमी रुग्णसंख्या आहे. सध्याच्या कोविड सक्रीय रुग्णांची संख्या देशातील एकूण कोविड बाधित रुग्णसंख्येच्या 1.09% म्हणजेच मार्च 2020 पासूनच्या सर्वात नीचांकी पातळीवर आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु असून गेल्या 24 तासांत एकूण 15,85,681 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 50 कोटी 62 लाख  चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार करत असताना, साप्ताहिक पॉझिटीव्हिटी दर सध्या 2 % आहे, हा दर गेले 58 दिवस 3% हून कमी राहिला आहे. दैनंदिन पॉझिटीव्हिटी दर देखील आज 1.95% इतका आहे. दैनंदिन पॉझिटीव्हिटी दर आता गेले 27 दिवस 3% हून कमी आणि सलग 76 दिवस 5% हून कमी राहिला आहे.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
पंतप्रधान कार्यालय
पंतप्रधान नरेंद्र मोदी यांची नेदरलँड्सच्या पंतप्रधानांसोबत बैठक
नवी दिल्लीत सुरू असलेल्या जी-20 शिखर परिषदे दरम्यान, पंतप्रधान नरेंद्र मोदी यांची आज नेदरलँड्सचे पंतप्रधान मार्क रट्टे यांच्यासोबत द्वीपक्षीय बैठक झाली.
भारताच्या जी-20 अध्यक्षपदाच्या यशस्वी कारकीर्दीबद्दल तसेच शिखर परिषदेच्या आयोजनाबद्दल नेदरलँड्सचे पंतप्रधान रट्टे यांनी पंतप्रधानांचे अभिनंदन केले. तसेच, चांद्रयान मोहिमेच्या यशाबद्दलही त्यांनी भारताचे अभिनंदन केले. त्याशिवाय, आदित्य एल वन या सौरमोहिमेच्या यशासाठी शुभेच्छा दिल्या.
दोन्ही नेत्यांनी यावेळी, द्वीपक्षीय भागीदारी अधिक दृढ करण्याच्या मार्गांवर चर्चा केली. यात, व्यापार आणि गुंतवणूक, संरक्षण आणि सुरक्षा, स्वच्छ ऊर्जा आणि हरित हायड्रोजन, सेमीकंडक्टर्स, सायबर आणि डिजिटल तंत्रज्ञान यासह इतर काही विषयांचा परामर्श घेण्यात आला.
तसेच, या बैठकीत, परस्पर हिताच्या आंतरराष्ट्रीय आणि प्रादेशिक विषयांवरही चर्चा झाली.
सांस्कृतिक मंत्रालय
भारतीय पुरातत्व सर्वेक्षण  विभागाची सर्व केंद्रीय संरक्षित स्मारके 6 जुलै 2020 पासून होणार खुली: प्रल्हाद सिंह पटेल
प्रार्थनास्थळे असलेली एएसआयची 820 केंद्रीय संरक्षित स्मारके 8 जून 2020 पासूनच सुरु करण्यात आली
नवी दिल्ली, 3 जुलै 2020
संस्कृती मंत्रालय आणि भारतीय पुरातत्व सर्वेक्षण विभाग  यांनी सुरक्षा प्रोटोकॉलचे काटेकोरपणे पालन करत 6 जुलै 2020 पासून सर्व केंद्रीय संरक्षित स्मारके उघडण्याचा निर्णय घेतला आहे, असे केंद्रीय सांस्कृतिक आणि पर्यटन राज्यमंत्री , प्रल्हाद सिंह पटेल यांनी जाहीर केले. ते म्हणाले की, केवळ बिगैर-प्रतिबंधित क्षेत्रातील स्मारके/संग्रहालये पर्यटकांसाठी खुली असतील. सर्व केंद्रीय संरक्षित स्मारके आणि स्थळांना गृह मंत्रालय आणि आरोग्य व कुटुंब कल्याण मंत्रालयाने जारी केलेल्या स्वच्छता, शारीरिक अंतर आणि इतर आरोग्य मार्गदर्शक तत्वांचे काटेकोरपणे पालन करणे बंधनकारक असेल. राज्य आणि / किंवा जिल्हा प्रशासनाच्या कोणत्याही विशिष्ट आदेशांची काटेकोरपणे अंमलबजावणी केली जाईल, असेही ते म्हणाले.
कोविड-19 साथीच्या आजाराच्या पार्श्वभूमीवर ही स्मारके बंद करण्यात आली होती. एकूण 3691 केंद्रीय संरक्षित स्मारके एएसआय अंतर्गत येतात, त्यापैकी प्रार्थनास्थळे असलेली एएसआयची 820 केंद्रीय संरक्षित स्मारके 8 जून 2020 पासूनच सुरु करण्यात आली आहेत
भारतीय पुरातत्व सर्वेक्षण विभागाने जाहीर केलेल्या एसओपी साठी लिंकवर क्लिक करा, सर्व केंद्रीय संरक्षित स्मारके आणि संग्रहालये उघडण्यासाठी, खालीलप्रमाणे आहेत:
पर्यटकांसाठीच्या सूचनांसाठी लिंकवर क्लिक कराB.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
पंतप्रधान कार्यालय
शिमोगा इथे झालेल्या जीवितहानी बद्दल पंतप्रधानांकडून शोक व्यक्त
नवी दिल्ली, 22 जानेवारी 2021
शिमोगा इथे झालेल्या जीवितहानी बद्दल पंतप्रधान नरेंद्र मोदी यांनी शोक व्यक्त केला आहे.
शिमोगा इथल्या जीवितहानीने दुःख झाले असून मृतांच्या कुटुंबियांप्रती शोकभावना व्यक्त करत असल्याचे पंतप्रधानांनी ट्वीट संदेशात म्हटले आहे. जखमींच्या प्रकृतीत लवकरात लवकर सुधारणा होवो. राज्य सरकार, बाधितांना सर्वतोपरी सहाय्य पुरवत असल्याचे पंतप्रधानांनी म्हटले आहे.
U.Ujgare/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरणाची ताजी स्थिती - दिवस 297
भारताच्या एकूण लसीकरणाने ओलांडला 109 कोटीचा महत्वपूर्ण टप्पा
आज संध्याकाळी 7 वाजेपर्यंत 54 लाखांहून अधिक लस मात्रा देण्यात आल्या.
भारताच्या कोविड -19 प्रतिबंधक लसीकरणाने आज 109 कोटीचा महत्वपूर्ण टप्पा  ओलांडला आहे. आज संध्याकाळी 7 वाजेपर्यंत 54 लाख  पेक्षा जास्त लस मात्रा देण्यात आल्या आहेत. आज रात्री उशिरापर्यंत दिवसभराचे अंतिम अहवाल संकलित केल्यानंतर दैनंदिन लसीकरणाची संख्या वाढण्याची अपेक्षा आहे.
लोकसंख्येच्या प्राधान्य गटांवर आधारित एकूण लसीकरण खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10379710
|
|
2nd Dose
|
|
9276993
|
|
FLWs
|
|
1st Dose
|
|
18372915
|
|
2nd Dose
|
|
16055735
|
|
Age Group 18-44 years
|
|
1st Dose
|
|
425731873
|
|
2nd Dose
|
|
154210931
|
|
Age Group 45-59 years
|
|
1st Dose
|
|
176675231
|
|
2nd Dose
|
|
100110611
|
|
Over 60 years
|
|
1st Dose
|
|
110783175
|
|
2nd Dose
|
|
68666491
|
|
Cumulative 1st dose administered
|
|
741942904
|
|
Cumulative 2nd dose administered
|
|
348320761
|
|
Total
|
|
1090263665
लोकसंख्येच्या प्राधान्य गटांद्वारे विभागलेली लसीकरण मोहिमेतील आजची कामगिरी खालीलप्रमाणे आहे:
|
|
Date: 8th November, 2021 
|
|
HCWs
|
|
1st Dose
|
|
100
|
|
2nd Dose
|
|
6960
|
|
FLWs
|
|
1st Dose
|
|
166
|
|
2nd Dose
|
|
17527
|
|
Age Group 18-44 years
|
|
1st Dose
|
|
1148295
|
|
2nd Dose
|
|
2688015
|
|
Age Group 45-59 years
|
|
1st Dose
|
|
276748
|
|
2nd Dose
|
|
759682
|
|
Over 60 years
|
|
1st Dose
|
|
144854
|
|
2nd Dose
|
|
368333
|
|
1st Dose Administered in Total
|
|
1570163
|
|
2nd Dose Administered in Total
|
|
3840517
|
|
Total
|
|
5410680
कोविड-19चा संसर्ग लवकर होऊ शकणाऱ्या लोकसंख्या गटांचे संरक्षण करण्यासाठी एक साधन म्हणून लसीकरण मोहिमेचे सर्वोच्च स्तरावर नियमितपणे पुनरावलोकन आणि परीक्षण केले जात आहे.
माहिती आणि प्रसारण मंत्रालय
राष्ट्रपती राम नाथ कोविंद यांच्या निवडक भाषणांच्या समावेश असणाऱ्या ‘द रिपब्लिकन एथिक’ आणि ‘लोकतंत्र के स्वर’ या पुस्तकांचे 8 डिसेंबरला प्रकाशन
(नवी दिल्ली, 6 डिसेंबर 2018
राष्ट्रपती राम नाथ कोविंद यांची भाषणे सर्वदूर पोहोचवण्यासाठी प्रकाशन विभाग महासंचालनालय, माहिती आणि प्रसारण मंत्रालय, राष्ट्रपतींच्या निवड भाषणांचा समावेश असणाऱ्या ‘द रिपब्लिकन एथिक’ आणि ‘लोकतंत्र के स्वर’ या पुस्तकांचे 8 डिसेंबर रोजी नवी दिल्लीत विज्ञान भवन येथे प्रकाशन करणार आहे.
उपराष्ट्रपती व्यंकय्या नायडू यांच्या हस्ते या पुस्तकांचे प्रकाशन होणार आहे. परराष्ट्र व्यवहारमंत्री सुषमा स्वराज सन्माननीय अतिथी म्हणून उपस्थित राहतील. माहिती आणि प्रसारण राज्यमंत्री  राज्यवर्धन राठोड यांची या कार्यक्रमाला उपस्थित राहणार आहे.
पूर्वपिठीका
राष्ट्रपतींच्या कार्यकाळातल्या पहिल्या वर्षातल्या 243 भाषणांपैकी 95 भाषणांचा हा संग्रह असून याचे आठ विभाग करण्यात आले आहेत.
B.Gokhale/N.Chitale/P.Kor
रसायन आणि खते मंत्रालय
एनडीए सरकारने खत क्षेत्राला चालना देण्यासाठी विविध उपक्रम राबविले – सदानंद गौडा
नवी दिल्ली, 10 ऑगस्ट 2020
एनडीए सरकारने शेतकऱ्यांच्या सेवेसाठी खत क्षेत्राला चालना देण्यासाठी विविध उपक्रम राबविल्याचे केंद्रीय रसायने आणि खत मंत्री सदानंद गौडा यांनी म्हटले आहे.
गौडा म्हणाले की, कृषी उत्पादकता टिकवून ठेवण्यासाठी खत पोषकांचा अधिकतम वापर करण्याबद्दल जागृती करण्याच्या उद्देशाने आणि शेतकऱ्यांना खत उपयोगितेतील नवीन घडामोडींसंबंधी माहिती देण्यासाठी खत विभाग, कृषी सहकार व शेतकरी कल्याण विभाग आणि कृषी संशोधन व शिक्षण यांनी संयुक्तपणे शेतकऱ्यांसाठी जागरुकता कार्यक्रमाचे आयोजन केले आहे.
सदानंद गौडा पुढे म्हणाले, खत आणि खत तंत्रज्ञानात संशोधन आणि नवोन्मेषाला चालना देण्यासाठी, खत विभागांतर्गत असणाऱ्या सीपीएसईजनी “इंडियन कौन्सिल फॉर फर्टीलायझर्स अँड फर्टीयाजर टेक्नॉलॉजी रिसर्च” या स्वतंत्र विचार गटाची स्थापना केली आहे. या परिषदेची 19 ऑगस्ट 2019 रोजी, संस्था नोंदणी कायदा 1860 अंतर्गत नोंदणी करण्यात आली आहे. ही परिषद खत व खत निर्मिती तंत्रज्ञान, कच्च्या मालाचा वापर आणि उत्पादनांमध्ये नवीन शोध, विविध संशोधन संस्था, खत उद्योग व इतर भागधारकांच्या सहकार्याने या क्षेत्रामध्ये संशोधन आणि विकासकार्य हाती घेईल. आतापर्यंत जनरल कौन्सिलने दोन बैठका घेतल्या आहेत आणि कार्यकारी समितीने तीन बैठक घेतल्या आहेत.
M.Iyengar/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आरोग्य आणि कुटुंब कल्याण मंत्रालय
"कोविड-19 च्या आगामी लाटांमध्ये बालकांना गंभीर संसर्ग होईल असे सिद्ध करणारी कोणतीही आकडेवारी नाही"
आगामी लाटा टाळण्यासाठी कोविड-समुचित वर्तनाचे आग्रहपूर्वक पालन करा- डॉ.गुलेरिया
"कोविड-19 महामारीच्या आगामी लाटांच्या वेळी बालकांमध्ये तीव्र आणि गंभीर आजार निर्माण होणार असल्याची माहिती चुकीची आहे. आगामी लाटांमध्ये बालकांवर गंभीर परिणाम होणार असल्याचे सिद्ध करणारी कोणतीही आकडेवारी भारतात किंवा जगातही उपलब्ध नाही." अशी माहिती दिल्लीच्या एम्स रुग्णालयाचे संचालक डॉ.रणदीप गुलेरिया यांनी दिली. ते आज दिल्लीत पत्र सूचना कार्यालयाच्या राष्ट्रीय माध्यम केंद्रात कोविड-19 विषयी प्रसारमाध्यमांशी बोलत होते.
"भारतात दुसऱ्या लाटेच्या वेळी बाधित होऊन रुग्णालयात दाखल झालेल्या बालकांपैकी 60% ते 70% बालकांना एकतर सहविकार  होते किंवा त्यांची रोगप्रतिकारशक्ती क्षीण होती. सुदृढ व आरोग्यसंपन्न बालके सौम्यश्या लक्षणांनंतर रुग्णालयात दाखल करण्याची गरज न भासता बरी झाली", असेही डॉ.गुलेरिया यांनी स्पष्ट केले.
कोविड-समुचित वर्तन हीच आगामी लाटा थोपविण्याची गुरुकिल्ली
कोणत्याही महामारीच्या निरनिराळ्या लाटा का येतात, हेही एम्सच्या संचालकांनी स्पष्ट करून सांगितले. "सामान्यतः, श्वसनसंस्थेस बाधित करणाऱ्या विषाणूंमुळे निर्माण होणाऱ्या साथरोगाच्या निरनिराळ्या लाटा येतात; 1918 स्पॅनिश फ्ल्यू, एच 1 एन 1  फ्ल्यू ही त्याची काही उदाहरणे होत. 1918 स्पॅनिश फ्ल्यूची दुसरी लाट सर्वात मोठी होती, नि त्यानंतर जरा कमी तीव्रतेची तिसरी लाट येऊन गेली." असे डॉ. गुलेरिया म्हणाले.
सार्स-सीओव्ही-2 हा श्वसनसंस्थेशी संबंधित रोग निर्माण करणारा विषाणू आहे, हे आपल्याला माहीतच आहे.
1. सहज बाधित होऊ शकणारी लोकसंख्या असेल तेव्हा अनेक लाटा उद्भवतात
जेव्हा लोकसंख्येचा बहुतांश हिस्सा संसर्गाविरुद्ध प्रतिकारक्षम होतो, तेव्हा विषाणू प्रदेशविशिष्ट होतो व त्याचा प्रादुर्भाव ठराविक ऋतूमध्ये होऊ लागतो- जसे H1N1 चा प्रादुर्भाव सामान्यपणे पावसाळ्यात किंवा हिवाळ्यात होताना दिसतो.
2. विषाणूमध्ये बदल घडून आल्याने लाटा उद्भवू शकतात 
नवीन पिढीचे विषाणू अधिक प्रमाणात संसर्ग पसरवू शकत असल्याने विषाणूजन्य रोगाचा फ़ैलाव वाढण्याची शक्यता बळावते.
3. लाट उद्भवण्याचे एक कारण 'मानवी वर्तन' हेही असू शकते
डॉ.गुलेरिया एक सावधगिरीचा इशारा देतात. ते म्हणतात, "जेव्हा रुग्णसंख्या वाढते, तेव्हा लोकांमध्ये एक प्रकारची भीती असते आणि त्यामुळे मानवी वर्तन बदलते. कोविड-समुचित वर्तनाचे काटेकोर अनुपालन लोक करतात आणि प्रादुर्भावाची साखळी औषधेतर उपायांनी तोडण्यात यश येऊ लागते. परंतु जेव्हा अनलॉकिंगची प्रक्रिया सुरु होते- म्हणजे व्यवहार पूर्वपदावर येण्यास सुरुवात होते, तेव्हा लोकांना असे वाटू लागते की 'आता फारसा संसर्ग होणार नाही'. असा विचार करण्यामुळे कोविड-समुचित वर्तनाचे योग्य पालन करण्यात लोकांकडून हयगय होण्याची शक्यता उत्पन्न होते. परिणामी, विषाणू पुन्हा डोके वर काढतो, समाजात संसर्ग पसरू लागतो व दुसऱ्या लाटेची शक्यता निर्माण होते."
आगामी लाटा थांबविण्यासाठी, आपल्या लोकसंख्येचे मोठ्या प्रमाणात लसीकरण होईपर्यंत किंवा तिच्यात नैसर्गिक रोगप्रतिकारक्षमता विकसित होईपर्यंत आपण कोविड-समुचित वर्तनाचे आग्रहपूर्वक पालन केलेच पाहिजे, असे संचालक महोदयांनी सांगितले. "जेव्हा पुरेशा प्रमाणात लोकांचे लसीकरण झालेले असेल, किंवा जेव्हा या संसर्गाला थोपविणारी नैसर्गिक रोगप्रतिकारक्षमता आपल्यात आलेली असेल, तेव्हा या लाटा थांबतील. त्यामुळे, कोविड-समुचित वागणुकीचे काटेकोर व शिस्तशीर पालन हाच एकमेव उपाय आहे." असे डॉ.गुलेरिया यांनी सांगितले.
माहिती आणि प्रसारण मंत्रालय
छायाचित्र-पत्रकार एका दिवसात अनेकविध विश्वे अनुभवत असतो
आजच्या खळबळजनक वृत्तांच्या भाऊगर्दीत कुठलीही बातमी ‘खास एकमेव’ बातमी राहत नाही : विक्रम पटवर्धन
गोवा/मुंबई, 26 नोव्हेंबर 2022
“आज पत्रकारीतेत, सनसनाटी, खळबळजनक ब्रेकिंग न्यूजचे युग आले आहे, अशा काळात कोणतीही बातमी ‘विशेष, खास किंवा एकमेव’ बातमी राहत नाही.” असं मत, ‘फ्रेम’ या चित्रपटाचे दिग्दर्शक, विक्रम पटवर्धन यांनी व्यक्त केलं आहे. तसेच, जेव्हापासून फोटो निर्मितीमध्ये, नवं तंत्रज्ञान आलं आहे, तेव्हापासून छाया-पत्रकारितेच्या व्यवसायात आमूलाग्र परिवर्तन झाले आहे, असंही ते पुढे म्हणाले.
गोव्यात 53 व्या इफ्फीदरम्यान पत्रसूचना कार्यालयाने आयोजित केलेल्या ‘टेबल टॉक्स’ या संवाद सत्रात त्यांनी आज माध्यम प्रतिनिधी आणि इतरांशी संवाद साधला. विक्रम पटवर्धन म्हणाले की, की ‘फ्रेम’ हा अशा छाया-पत्रकाराच्या आयुष्यावरील सिनेमा आहे, ज्याचा असा विश्वास असतो, की ‘छाया-पत्रकाराचा धर्म असतो कोणत्याही घटनेचे,ती जशी घडली, तसेच वार्तांकन करणे. ती घटना दाखवतांना त्यात काहीही मोडतोड न करता,जे आहे ते लोकांसमोर आणणे महत्वाचे. यावेळी छायाचित्र-पत्रकाराच्या आयुष्याविषयी बोलतांना विक्रम पटवर्धन म्हणाले, की छाया-पत्रकार एकाच दिवसात अनेकविध विश्वे अनुभवत असतो.” आपल्या स्वतःच्या अनुभवांच्या आधारावर त्यांना छायाचित्रकाराच्या आयुष्यातील आव्हाने या चित्रपटातून मांडायची होती.
हा चित्रपट, प्रमुख व्यक्तिरेखा असलेले, छाया-पत्रकार, चंदू पानसरे हा मध्यमवयीन पत्रकार आहे, आणि ‘ आपल्या व्यवसायाप्रमाणेच, आपले आयुष्य देखील एक कला आहे,’ असे त्याचे जगण्याचे तत्वज्ञान आहे. मात्र, एक व्यक्ती म्हणून, जेव्हा त्याच्यासमोर त्याचे व्यावसायिक मूल्ये आणि समाजाप्रतीची कर्तव्ये यांच्यातला संघर्ष उभा राहतो. नव्यानेच नियुक्त झालेल्या युवा छाया चित्रकार, सिद्धार्थ देशमुख यांच्या सीपी मनात आदर आहे, मात्र या प्रवासात मूल्यांच्या बाबतीत, सीपी आणि त्यांचा शिष्य यांच्यात, मतभेद निर्माण होतात.
चित्रपटाविषयी माहिती
दिग्दर्शक : विक्रम पटवर्धन
निर्माते: झी स्टुडिओ
पटकथा: विक्रम पटवर्धन
छायाचित्रण: मिलिंद जोग
संकलक: कुटुंब इनामदार
कलाकार: नागराज मंजुळे, अमेय वाघ, मुग्धा गोडसे, अक्षय गुरव
2021 | Marathi | Colour | 118 mins.
कथासार:
“आपल्या व्यवसायाप्रमाणेच आपले आयुष्य देखील एक कला आहे आणि कोणत्याही कलेचे कोणतेही स्वरूप नसते,” चंदू पानसरे, पंचेचाळीस वर्षीय फोटो पत्रकार नव्याने रुजू झालेल्या तेवीस वर्षीय ज्युनियर फोटोजर्नालिस्ट, सिद्धार्थ देशमुखला सांगतात. दोघेही पुण्यातील एका वृत्तपत्रात काम करतात. चंदू पानसरेंचा हा सल्ला सिद्धार्थ प्रत्यक्षात जगतो. मात्र, नंतर त्यांच्या वैयक्तिक आणि व्यावसायिक जीवनातील अनिश्चित घटनांची साखळी आणि दक्षिण महाराष्ट्रातील भूकंपामुळे त्यांच्या जीवनाचा मार्ग कसा बदलतो हे या चित्रपटात दाखवले आहे.
दिग्दर्शक: विक्रम पटवर्धन हे पुणे, महाराष्ट्रातील छायाचित्र पत्रकार आहेत आणि आपल्या कारकिर्दीत त्यांनी संस्कृतिक घडामोडीपासून ते गुन्हेगारी, राजकारण आणि क्रीडा अशा विविध विषयांवर छाया पत्रकारिता केली आहे. ‘फ्रेम’ हा त्याचा दिग्दर्शक म्हणून पहिलाच चित्रपट आहे.PIB Mumbai | G.Chippalkatti/R.Aghor/D.Rane
Follow us on social media:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 171